Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 715

56. rovat: Szállítás alatt történt egyéb események Részletek és foganatosított egyéb intézkedések Ezt a rovatot a továbbítási eljárás kötelezettségeinek irányelvei szerint kell kitölteni. Amennyiben az árukat egy nyergesvontató félpótkocsijára rakodták fel, és a szállítás alatt csak a vontató cseréje történik meg (anélkül, hogy az árukat mozgatnák, vagy átrakodnák), akkor ebbe a rovatba az új vontató rendszámát és honosságát kell beírni. Ilyen esetekben nem szükséges az illetékes hatóságok láttamozása. III. Cím MEGJEGYZÉSEK A PÓTLAPOKHOZ A) Pótlapokat csak akkor lehet használni, ha egy nyilatkozat egynél több tételt érint (lásd az 5. rovatot). A pótlap nyomtatványokat az A1. vagy A2. Mellékleteknek megfelelő nyomtatvánnyal együtt kell benyújtani. B) A fenti I. és II. Címben megadott útmutatások érvényesek a pótlapokra is. Azonban: — az 1. rovat harmadik alrovatába a „T1bi”, „T2bis”, vagy „T2Fbis” jelzéseket kell beírni az érintett árukra érvényes egységes árutovábbítási eljárással összhangban, — az A3. Melléklet szerinti pótlap 2. és 8. rovatának és az A4. Melléklet szerinti pótlap 2/8. rovatának használata a Szerződő Felekben nem kötelező, és azokban csak az érintett személy nevét és azonosító számát kell feltüntetni. C) Pótlapok használata esetén minden, az „áruk leírásá”-ra szolgáló, fel nem használt rovatot át kell húzni a későbbi kitöltés megelőzése érdekében. A8. Melléklet Útmutató az áruk közösségi jellegét igazoló okmányok kitöltéséhez A) ÁLTALÁNOS LEÍRÁS

Source: https://magyarkozlony.hu/hivatalos-lapok/70a0261b0e8ed36ef6d2e02da15d230e8fa88171/dokumentumok/03dc9a357df9fc9a25e66874af2dca55afafc1e7/letoltes